Jaskyňa mŕtvych netopierov

Jaskyňa mŕtvych netopierov () je jediná sprístupnená vysokohorská jaskyňa na Slovensku, nachádzajúca sa v centrálnej časti hrebeňa Nízkych Tatier, na južnej strane masívu Ďumbiera. Vchod leží vo výške , približne  západne od Štefánikovej chaty pod Ďumbierom a  južne pod vrcholom Ďumbiera.

Patrí medzi členité jaskyne, dosiaľ je známych 14 poschodí s celkovou dĺžkou  a hĺbkou . Najväčší priestor, nazývaný Bystrický dóm, sa nachádza na 7. poschodí v hĺbke , a jeho objem predstavuje .

K zaujímavostiam patria vulkanické horniny kriedového veku s obsahom achátov s bieloružovým odtieňom a početné kostry netopierov, ktoré sa nachádzajú skoro v celej jaskyni. Podľa nich jaskyňa dostala svoje pomenovanie. Vek niektorých kostier sa odhaduje na 6000 rokov. V jaskyni sa našli aj kostry iných zvierat.

Jaskyňa je najväčším pohrebiskom netopierov na Slovensku. Od roku 2001 patrí medzi národné prírodné pamiatky (maloplošné chránené územia s najvyšším stupňom ochrany). Predmetom ochrany sú mohutné podzemné krasové priestory a početné jaskynné úrovne. Je verejnosti prístupná.

 Prístup 
 po  turistickej trase z horského strediska Trangoška (, prístup: bus, auto z Brezna, Podbrezovej) na chatu M. R. Štefánika (,  hlavný hrebeň Nízkych Tatier)
 vstup je potrebné vopred telefonicky objednať u správcu jaskyne.

 Referencie 

 Externé odkazy 
 Informácie pre návštevníkov, kontakt na správcu, vizualizácia
 Jaskyňa mŕtvych netopierov na webe Správy slovenských jaskýň
 Jaskyňa mŕtvych netopierov na webe hiking.sk
 Poloha na turistickej mape

Kategória:Jaskyne na Slovensku
Kategória:Chránené územia Národného parku Nízke Tatry
Kategória:Národné prírodné pamiatky v Banskobystrickom kraji
Kategória:Chránené územia v okrese Brezno
Kategória:Bystrá (okres Brezno)